Ràpid californià

El **Ràpid californià** és un joc de dos jugadors que requereix d'observació, acció i reflexos, **paregut al Ràpid**. Encara que se sol jugar amb baralla francesa de 52 cartes, sense jòquers, es pot adaptar amb qualsevol baralla amb diferents colls i números repetits.

## Objectiu

Quedar sense cartes en mà abans que el rival.

## Preparació

Repartiu totes les cartes per igual entre els dos jugadors. Cada jugador farà una pila pròpia amb les cartes repartides, cap per avall, amb la qual jugarà. Les piles es poden aguantar amb la mà, sol ser més còmode per a jugar.

## Regles

Cadascú ha de descobrir davant seu, alhora, una fila de quatre cartes tretes de la pila pròpia, de manera que quedin vuit cartes damunt la taula.

Així com les dues files estan armades, els jugadors han de trobar cartes coincidents en número entre les cartes disposades a la taula. El pal és irrellevant. En trobar una coincidència (que pot ser de dues o més cartes), el jugador que la trobi taparà cada carta de les coincidents amb una carta de la pila que té en mà, que quedarà també cap per amunt, descoberta. Aquesta acció com és evident pot genera noves coincidències en la taula. No hi ha torns: els jugadors simplement han de córrer a anar tapant en tot moment les cartes coincidents mostrades damunt la taula abans que ho faci el rival. Si tots dos volen tapar una mateixa carta, només el primer que hi arriba n'hi pot deixar una de nova, l'altre ha de retirar la que intentava posar i tornar-la a la seva pila.

Si en cap moment es dona la situació que no hi ha coincidències entre les 8 cartes vigents mostrades a la taula, cada jugador agafa les cartes de la fila que té al davant (les vigents i les enterrades a sota) i les afegeix directament al fons de la pila que té en mà. Aleshores, el procés torna a començar: cadascú descobreix una nova fila de quatre cartes i el joc continua. Notau que com més agilitat es té i més cartes es col·loquen, més probabilitats hi ha que en cas d'haver de recollir les cartes, el rival en surti més perjudicat que un mateix.

### Final del joc

Guanya la partida el jugador que es queda sense cartes a la pila, havent jugat la darrera damunt una carta coincident amb una altra del mig de la taula.

## Variacions

* **Greu**. Els dos jugadors comencen descobrint una sola carta cadascun. Si coincideixen en número les han de tapar amb cartes nova de la pila seguint el mecanisme del joc; si no, en descobreixen una de nova alhora al costat de la que les que ja hi havia davant cada jugador respectivament. Així, el joc es desenvolupa igual que el joc bàsic, simplement que quan no hi ha números coincidents es descobreixen noves cartes al costat (no a damunt) de les que ja hi ha descobertes a la taula. Per a guanyar, el jugador que acaba les cartes ha de trobar dos números coincidents damunt la taula plantar una mà damunt dues cartes coincidents i cantar «Greu!». Si un jugador es queda sense cartes i no hi ha números coincidents a la taula, el rival seguirà el joc, afegint una carta de la seva pila i intentant tapar els números coincidents abans que l'altre pugui tancar la partida.
* **Frustració**. Es juga igual que l'anterior variació, però quan un jugador acaba la pila, tots dos agafen la fila de cartes que tenen al davant damunt la taula i la incorporen a la mà. Guanya el jugador que redueix les cartes que té en la seva fila més les que té en mà a deu o menys. És important respectar, en descobrir noves cartes quan no hi ha números coincidents, les files de davant cada jugador damunt la taula.